**Obchodný systém 1975**

**Autor:** Miro1975  
**Timeframe:** M1  
**Menový pár:** EUR/USD

**Časť I.**

**Strana 1**

Obchodujem pár rokov a používam RSI (Relative Strength Index), ale len na to, aby som vedel či sa trh priblížil k vrcholu, príp. dnu. Potom ma už nezaujíma, či opustí hranicu 30 alebo 70. Ak ide o vrchol, počkám až trh vytvorí ďaľší vrchol, ktorý musí byť nižší a pripravím sa na short. TP (Take Profit) a SL (Stop Loss) používam 10pips, počas dňa robím 20 až 40 pips. Samozrejme môžem ostať v trhu a čakať, kým vznikne opačná situácia a tam zavrieť. Zisky by boli ďaleko vyššie ale musel by som sedieť neustále za PC a hľadať, kedy sa trh otáča. Tak mi na moje denné zisky stačí pár minút. Neobchodujem keď vychádzajú fundamenty. Hoci mi táto stratégia funguje na všetky TF (Time Frame), využívam len M1. Podľa mňa - len na ňom vidno, kedy sa trh otáča, prípadne robí väčšie korekcie, na ktorých dokážem zobrať svoj zisk. Obchodujem len jeden menový pár (EUR/USD). Nepoužívam zásady money manažmentu, ak systém funguje, prečo sa hrať s drobnými. Kým som hľadal ako prísť k ziskom v knihách, diskusiách a počúval semináre a webináre a vyjadrenia analytikov, prichádzali len samé straty. Začal som sledovať v MT4 (Metatrader 4) trh a myslím si, že som až tam pochopil súvislosti. Dnes už som "za vodou" a obchodovanie beriem ako zábavu. Na záver ešte prezradím, že môj vstupný kapitál bol 120 € (ďalšia investícia už nebola).

Keď vznikne situácia pre môj vstup, trh urobí minimálne mojich 10 pips, no často pokračuje ďalej. Už nesledujem, či je to vzhľadom k 15 min TF alebo hodine. Stojím si ale za svojim, že na M1 je najlepšie vidieť (resp. ja osobne najlepšie vidím), kedy sa trh otočí a to, či urobí 10 alebo 100 pips, nevie dopredu nikto. Porovnal som situácie, keď na M15 nastal čas vstupu a na M1 by som už mal spomínaných 10 pips zarobených. Ak sa vytvorí vrchol na hodine, tak na M30, M15, M5, M1 ten vrchol už dávno je. Ďaľšia vec, že na M1 mi SL stačí 10 pips, pri M15 je to viac. Jachtu nemám a ani Ferrari, alebo Porsche. Načo by mi to bolo. Som obyčajný človek, žijúci na východe Slovenska v malom mestečku. Nerobím tu reklamu ani sebe, ani brokerovi, chcel som len prispieť pár slovami mladému začínajúcemu traderovi a podeliť sa o moje skúsenosti a zážitky na mojej ceste. Ak sa Ti to zdá ako sci-fi, tak to jednoducho nečítaj.

**Strana 2**

Systém som neskúšal automatizovať, nie som naklonený takémuto obchodovaniu. Mne vyhovuje, že som v tesnom kontakte s trhom, že ho sledujem. Jediné, čo používam sú scripty na otvorenie obchodu cez klávesové skratky. (Scripty nájdete v téme určenej tomuto systému v prvom príspevku).Obchodujem len EUR/USD, nikdy som ani neskúšal iný pár. Je potrebné si uvedomiť, že som nad tým strávil 4 roky, počas ktorých som každý pracovný deň 14 hod. denne sledoval trh na minútovom grafe a robil si záznamy. Počkám kým sviečka pretne mnou nastavenú úroveň a následne nastavím otvorenie pozície 1 bod nad/pod High/low tejto sviečky. Pri Buy je potrebné prirátať ešte spread (poplatky od brokera, alebo aj komisie). Kedže otvorenie prebieha dosť rýchlo vzhľadom na minútový graf, práve preto mám nastavené na otvorenie pozície klávesové skratky.

Obrázok č.1

1. Vytvorí sa mi dno, RSI<30, dno je nižšie ako predchádzajúce.

2. Počkám si, až cena pretne predchádzajúce dno.

3. Následne sa vráti späť pod predchádzajúce dno, pričom sa cena nesmie dostať pod hlavné dno. Teraz sa mi medzi 2. a 3. vytvorila pomyslená hranica, ktorej prekonanie znamená, že trh sa otočil.

4. Cena mi pretne hranicu (hranicu dávam na najvyššiu býčiu sviečku, hoci je nižšia ako medvedia). Jeden bod(point, nie pip)+spread nad vrchol tejto sviečky dám long. Úsek medzi červenými linkami je mojich 10pips.

**Strana 3**

Obrázok č.2 a č.3

1. Vytvorilo sa nám ďaľšie dno a keďže je vyššie ako to predchádzajúce, tak preskočím bod 2. a 3. z predchádzajúceho grafu (Obrázok č.1).

2. Hranica vstupu sa nám vytvorila momentálne na RSI, medzi bodmi 2. a 3.

4. Na grafe vidíme býčiu sviečku, ktorá nám vytvorila hranicu pre vstup, zároveň close tejto sviečky je vyšší ako open medvedej sviečky označenej číslom 5. Na toto veľký pozor, pretože ak tento close nebude vyšší ako open najnižšej, tak do obchodu nevstúpime.

5. Sviečka mi pretla hranicu a jeden bod+spread nad ňu dám long. A tu jeden z tých prípadov, kedy sa cena nezastavila na mojich 10pipsoch, ale urobila cca 100 pipsov.

Držím sa svojich 10 pips, takže vždy nechávam dôjsť na TP. Ako som už písal, neriadim sa money manažmentom, do trhu vstupujem s maximálnou možnou sumou, a preto mi úplne stačí na jeden obchoch môj TP. Ak sa začne vytvárať počas otvoreného obchodu opačný signál, tak nastanú u mňa dve možnosti:   
  
1. Ak sa cena dostane nad 8 pips, nastavím SL na hodnotu open obchodu+spread a čakám či sa predsa len cena nedotiahne na 10 pips.

2. Ak cena nedosiahne ani 5 pips, zavriem ju hneď ako sa opačný signál potvrdí indikátorom. A samozrejme pripravím sa na otvorenie opačnej pozície, ale tú otvorím až keď sa ten pôvodný obchod uzavrie, pretože sa veľmi často stáva, že pri takejto náhlej zmene smeru sa trh ešte aspoň raz vráti na chvíľu k úrovni, kde vznikla hranica pre vstup do nového obchodu. Dávam tam limitnú objednávku.

**Strana 4**

Musím vyvrátiť tvrdenie o tom, že malý vklad nemá zmysel na forexe. Môj vklad pred piatimi rokmi bol 120 €. V súčasnej dobe robím obchody v desiatkach tisíc €, hoci je pravda, že pár rokov som si vytváral vlastnú stratégiu. Aby sa mi to podarilo, musel som zabudnúť na všetko, čo som sa dočítal v knihách o Forexe, vrátane rôznych seminárov. Ak by tí ľudia, ktorý o tom tak radi prednášajú a snažia sa iných učiť "ako na to", boli naozaj taký dobrí, radšej by sa venovali obchodovaniu. A už vôbec nie sú pravdivé tvrdenia, že jedine dodržiavaním money manažmentu sa dá dosiahnuť dobrý výsledok. Ak systém funguje, obchodník nemá dôvod riešiť obchody s pár drobnými. (Hovorím o obchodovaní na ktoré nemajú vplyv fundamenty, napr. obchodovanie na M1 TF).

To, čo teraz obchodujem, vzniklo z toho prvého vkladu, viac som nevkladal. Každú pozíciu otváram s 10pips TP a 10pips SL, takže 1:1. Každý obchodný deň urobím 20 až 40 pips zisk.   
Na moje obchodovanie fundamenty nemajú vplyv, nakoľko sa im viem vyhýbať. Keby som otvoril na vyššom TF pozíciu, je pravdepodobné, že budem musieť prečkať s otvoreným obchodom aj cez fundament, ktorý počas dňa vyjde, no čo je horšie, tak na vyššom TF nevidím hneď čo sa na trhu deje. A okrem toho, pri vyšších TF potrebujem dať trhu v čase vychádzania fundamentov väčší priestor. Vstupy, ktoré robím v M1 sa často stávajú dnami/vrcholmi aj pre iné TF, preto si dovolím tvrdiť, že M1 je najlepší.V prípade pozičných obchodov by aj vklad 500,-€ bolo naozaj málo.

Ak tvrdím, že semináre, webináre a niektoré knihy sú skôr na to aby, nováčika zmiatli, tak je to len môj osobný názor a moja osobná skúsenosť. Prešiel som ich naozaj dosť a na všetkých sa vždy rozoberalo to isté, rovnaké postupy, rovnaké obchodné systémy, mnoho krát až zmätočne. Nejaké základy je síce potrebné získať od niekoho, ale samotné fungovanie trhu si treba vysledovať priamo čítaním grafov. Poznám veľa obchodníkov, ktorí nedokážu dostať z hlavy slová lektorov zo seminárov a neustále robia chyby. Preto by som naozaj odporúčal každému, aby sa vyhýbal osvojovaním si stratégií, ktoré sú väčšinou prezentované. Osobne nemám rád, keď mi niekto ukáže stratégiu, ktorá funguje na princípe, že si nastavíš TP a SL a buď to skončí v zisku alebo v strate, hoci by aj bol systém na 60% funkčný. Aktívny obchodník, ako som napríklad ja, čaká po vstupe na svoj TP a dokáže vycítiť, že trh sa prestal uberať správnym smerom a zastavím to najneskôr na vstupnej cene.

**Strana 5**

Ak niekomu pomôže môj systém, budem len rád. Toto je jeden z dvoch, ktoré používam. Ukázal som ho aj pre to, že aj keď nie je zložité sa ho naučiť a v trhu sa dá ľahko nájsť, je potrebné niekedy čakať aj celý deň, a to si vyžaduje byť v 100% pohode. Takže neverím, že si ho dokáže osvojiť každý. A okrem toho, na screenoch ešte chýba jeden, pre mňa výnimočný indikátor (EMA200). Mne úplne stačí mojich 10 pips na obchod, hoci je pravda, že zotrvaním v pozícii sa dá dosiahnuť často krát aj viac. Ale zase na druhej strane keď urobím 3 obchody po 10pips s 10 lotmi za deň, tak nie je čo riešiť.   
Veľa systémov má podobný základ, takže aj ten môj sa môže podobať na nejaký, v tomto prípade reverzný. Veľa ľuďom vyhovuje napríkald obchodný systém SonicR. Ja osobne keď sa aj dozviem o nejakom systéme, ktorý funguje, nikdy ho neskúmam v grafe a ani o ňom nečítam. Je to kvôli tomu, aby som nebol ním ovplyvnený. Držím sa len toho svojho a ostatné si nevšímam.

Premierné percentuálne mesačné zhodnotenie nebudem uvádzať. To číslo je príliš vysoké a po jeho zverejnení začne prúdiť v hlavách začiatočnikov (alebo aj dlhoročných traderov), že to nie je reálne a podobne, takže si ho nechám pre seba. Ale vypočítať si to môže každý sám, priemerný denný profit je cca 30 pips. Každú pozíciu otváram s objemom 90%, napr. 1000 € - 0.9 lot.  
Mám však stratégiu, že keď sa dostanem na 11-tis. €, vyberiem 10-tis. € a presuniem ich inam. Akcie, dlhopisy, príp. sú to investície do firiem a opäť začínam s 1000 €. Je tomu jednoducho tak, pretože potrebujem uchovať hodnotu aj pre svoje deti, ja už mám zarobené dosť :)

Väčšina brokerov má nastavený MC (Margin Call), ak hodnota poklesne pod 30%. Uvediem príklad: Keď mám 1000 €, môžem si otvoriť pozíciu o objeme 1 Lot, to znamená že mám v trhu 100%. Ak ju otvorím a trh pôjde proti mne do takej hĺbky, že objem klesne pod 30%, vtedy mi hrozí Margin Call. Podľa toho čo viem, tak brokeri nič nehlásia, ale jednoducho zavrú obchod hneď ako sa hodnota dostane pod 30%. Ani nemá význam aby volali, pretože pri tempe, akým sa forexové trhy hýbu, by trader nestihol doplniť kapitál potrebný na vyhnutie sa MC. V mojom uvádzanom príklade - keď pri vklade 1000 € otvorím 0,9lot, tak som vlastne na úrovni 110%.

Používam páku 1:100. Predpokladám, že pri 1 Lote a účte 1000 € by ma zavreli pri strate 700 €. No chcelo by to vyskúšať na deme, ako sa správa broker v takejto situácii. No, ak niekomu hrozí na účte margin call, tak je to čistý "samovrah" a obyčajný gambler. Takéto správanie nemá nič spoločné s tradingom. Straty patria k obchodovaniu, ale nechať sa vyhodiť z trhu a prísť o 70% kapitálu, to je fakt hazard, stáva sa to hlavne tím, ktorí vysedávajú svoje pozície a nechránia sa SL. Ja síce obchodujem s vysokým rizikom, ale každý jeden obchod mám istený SL.

Tí ktorí tvrdia, že riskovať by mal trader maximálne 2% účtu podľa mňa nikdy nedosahovali konštantne výnosy. Tvrdia to preto, že obchodujú stratégie, ktoré majú 60% úspešnosť a hrajú to na to, že buď dosiahnu TP alebo SL, teda 1:1. V takomto prípade asi inú možnosť nemajú, ako riskovať tak málo. Túto stratégiu odporúčal každý lektor na seminári a webinári, ktorého som sa zúčastnil. Je až zarážajúce, že všetci lektori sa sústredili len na to, kedy vstúpiť do trhu, ale u žiadneho som nevidel, že by mal stratégiu, ktorá by mu povedala, že trh sa otáča proti nemu a je lepšie vystúpiť, ako čakať kým príde SL. Keď si to premietnem na seba, tak si neviem predstaviť, že by som mal obchodovať 2%. Keď mi raz systém funguje, tak sa nebudem predsa hrať s drobnými. Poznám zopár úspešných traderov v Európe a každý sa len pousmial, keď som sa pýtal práve na riskovanie 2%. Žiaden z nich takto neobchoduje. Týmto ale nechcem nijako ovplyvniť ostatních traderov, hlavne nováčikov. Je to na zvážení každého, akým smerom sa vyberie. 100% účtu nerobím ani ja, vždy o niečo menej. Ide o to, že za každý obchod platím províziu, takže ak by sa trh otočil proti mne a ja by som to zastavil na vstupnej cene, musím zaplatiť poplatok, cca 3% z obchodu.

**Strana 6**

Obrázok č.4

Obrázok č.5 a č.6

Predošlé 3 obrázky poukazujú na rozdiel časov u rôznych brokerov (v tomto prípade Admiral Markets a XTB). Takže pozor na to, pri backtestingu, alebo vyhodnocovaní vstupov podľa niekoho, kto má odlišného brokera. Takejto situácii sa dá jednoducho vyhnúť, ak si porovnáte čas v platforme s časom na Vašej pracovnej ploche (vpravo dolu). Samozrejme s ohľadom na to, že nekomunikujete s traderom, ktorý je na opačnej strane zemegule.

**Strana 7**

Začínal som u XTB brokera, potom mi kamarát vybavil výborné podmienky u jedného švajčiarskeho brokera, kde práve obchodujem, no zaviazal som sa, že jeho meno nebudem zverejňovať. Tento rok sa však vrátim k XTB, ich účet professional sa mi celkom pozdáva. Švajčiar má dosť špecifické podmienky, výnos je problém dostať na Slovensko. S XTB som bol maximálne spokojný.

RSI je potrebné dobre natrénovať vzhľadom k sviečkam. Niekedy vie aj mňa dosť dobre potrápiť, nakoľko sa pri M1 TF musím rýchlo rozhodnúť, či vstúpiť alebo nie. EMA200 ma zatiaľ nesklamal. Vstupovať takto skoro má pre mňa obrovskú výhodu, keď sa trh náhodou otočí, dokážem to zavrieť na vstupnej cene, takže sa vyhýbam stratám.

Obrázok č.7 (overenie správneho vstupu)

Nepoužívam CCI, ale keď to takto funguje, tak je to dobrý vstup. Ja som najprv otvoril poziciu na short (červená šipka) a zobral som 10pips. Mám odskúšané, že keď cena v mojom prípade zíde pod EMA200 a po krátkom čase sa vráti späť nad, tak vstúpim do longu. Vstup - bod nad sviečku, na ktorú ukazuje modrá šipka. Čakal som, kedy cena pretne predchádzajúci vrchol RSI. Ja pri každom obchode beriem 10 pips TP a to tento vstup splnil.

Obrázok č.8

Malá ukážka: Po vzniku divergencie som počkal na sviečku, ktorá zavrela nad predchádzajúcim dnom a jeden bod+spread nad ňu som vstúpil. 10pips (1318 €) vo vrecku.

Obrázok č.9

**Strana 8**

Niektoré situácie na trhu riešim doslova automaticky. Trvalo mi 4 roky, počas ktorých som 14 hod. denne sedel nad grafmi a študoval ich správanie. Nechcem tým tvrdiť, že by som ich ovládal dokonale, ale dokážem predvídať ich správanie a môžem povedať, že rovnaké situácie sa opakujú každý deň. V grafe mám len EMA200 a RSI. Všetko ostatné som dal preč, radosť obchodovať.

Situácia sa opakuje, tento krát opäť long:

Obrázok č.10

Presne na mojom výstupe sa vytvorila divergencia RSI (proti) s dvoma vrcholmi nad 70. Keby tam TP nedosahoval ešte 10pips, tak by som vystúpil po short sviečke, ktorá uzavrela nad dvoma pinami. Práve preto obchodujem TP 10 pips, pretože je to taká hraničná úroveň na M1 TF, hoci veľa krát trh pokračuje ďalej. Ale mne stačí 10pips. Zároveň sa vytvoril nový vstup pre short. Dnes je to fajn, okolo obeda už mať zavreté 3 obchody, to sa nestáva každý deň. 5-tis. € vo vrecku, som so sebou spokojný.

Obrázok č.11

K otázke, ako som dokázal toľko času presedieť nad grafmi a nevenovať sa toľko veciam - Zarobil som, keď som sprostredkovával obchody s cennými papiermi. Na jednej strane tu bolo dosť mojich známych s kopou peňazí a na druhej strane boli o.c.p, ktorý chceli ich peniaze. Takže som mal z čoho platiť účty.

Neskúšal som otvoriť naraz 2 pozície, no skúšal som zo začiatku nechať otvorenú 1 pozíciu, kým mi to nedalo opačný signál. Určite je aj to super spôsob, ale vyžadovalo to príliš veľa energie a sústredenia. Na konci dňa som bol veľmi vyčerpaný. V podstate som bol neustále v trhu. Pri mojom TP (10 pips) ho trh takmer vždy dosiahne, takže mi odpadá časť čakania na koniec a radšej sa sústredím na novú pozíciu a popri tom si môžem v kľude vypiť kávu, prečítať knihu alebo pozrieť film. Viem, že zisky by mohli byť ďaleko vyššie, ale na čo. Aj v mojom prípade je to až, až.

Aktívny trader nenechá zájsť cenu k SL. Keď sa trh otočí proti mne, ešte stále dokážem zavrieť obchod na pozícii, kde som obchod otvoril. Ak mám k dispozícii 23-tis. € a použijem 90%, tak môžem otvoriť pozíciu o veľkosti 20 lotov a v prípade, ak by došlo k strate (u mňa SL 10pips), tak prídem o cca 1300 €, takže mi ostane 21 700 €. Podľa MM som riskoval cca 6%. Počítané pri obchodovaní s pákou 1:100.

**Strana 9**

Každý si musí indikátory a stratégiu našiť priamo na seba. EMA200 je pre mňa informatívna, dáva mi grafický obraz o tom, kde sa nachádza cena.

Som presvedčený že, len ten trader, ktorý aktívne pracuje s otvorenou pozíciou, je skutočný trader. Nechcem týmto zatracovať traderov, ktorý to hrajú na to že to buď zavrie na TP alebo na SL, ale takýmto spôsobom sa pripravujú o väčšinu svojich ziskov a ich psychika dosť trpí. Aj mne sa občas stane, že trh ma proste vyhodí. Hoci neobchodujem v čase vychádzania dôležitých fundamentov, vždy sa nájde nejaký "dement", ktorý nečakane pustí nejakú hlášku a trhy spanikária. Našťastie sa mi to stane raz za dva mesiace, takže tá jedna stratená pozícia ma absolútne netrápi. Dlhodobým sledovaním správania sa trhu, viem celkom dobre identifikovať formovanie sviečok. Keď trh robí počas dňa väčšie pohyby, tak po 17-tej hodine beriem len 8pips.

Obrázok č.12 (overenie správneho vstupu)

Tu som zavrel pozíciu na 10pips. Táto situácia ale nebola pre vstup do shortu, takže nezavrel by som na následnej, menšej opačnej divergencii, pretože táto divergencia vznikla pod úrovňou predchádzajúceho dna. Ak by tá sviečka mala close nad tou úrovňou, uvažoval by som nad shortom. Na maličkostiach záleží niekedy až príliš.

Obrázok č.13

Každý z nás traderov vidí ten istý graf inak. Preto je veľmi dôležité, aby si každý našiel to svoje, čo mu povie kedy vstúpiť a kedy nie. Ak si skúsený vodič, tak si predstav, že ideš po ceste, po ktorej si ešte nešiel. Budeš sa snažiť udržať si tempo a budeš si už z diaľky všímať, akým polomerom sa začína zatáčať zákruta, aký má sklon cesta, či vidíš stromy za horizontom a podobne. Tak je to aj s tradingom.

Obrázok č.14

Obrázok č.15

Tu sú 2 typy vstupov. Používam obidva spôsoby. Častejšie však prvý spôsob, jeho profit ale často končí okolo 11 až 15 pips. Ak vznikne druhý prípad, tak to už nie je len o krátkodobom dne, trh má potom tendenciu ísť niekoľko desiatok pips, kým ho nepreruší nejaký fundament. Preto som sa už vyššie vyjadril v tom zmysle, že keď sa vytvorí takéto dno/vrchol, tak sa stáva dnom/vrcholom aj pre vyššie TF. Je však nutné naňho čakať, trader môže veľmi ľahko stratiť koncentráciu a újde mu.

**Strana 10**

Keďže ste zvedaví ako to dnes ide mne, tak tu je obrázok. Popis vstupov:

1/ Vznikla divergencia na RSI, vstúpil som. Neskôr vznikla divergencia na vrchole, zavrel som pozíciu, zobral som 3 pips.

2/ Divergencia. Vytvoril sa vrchol aj pre vyššie TF a keďže som tu dnes len doobeda, TP som dal na 20 pips. Nakoľko na dne vznikla divergencia zobral som len 16 pips.

3/ Divergencia, vstup do longu. Smer sa však otočil proti mne, nastavil som TP na vstup+poplatok brokerovi, takže 0 pips.

Obrázok č.16

Obrázok č.17 (overenie správneho vstupu)

Ako môžete vidieť na mojom obrázku (Obrázok č.16), mne divergencia vznikla, hoci len s miernym sklonom. Takže vstup tak ako na tom prvom obrázku. Keby sa mi RSI vykreslilo tak ako na Obrázku č.17, to znamená, že divergencia by nevznikla, tak by bola pre mňa hranica vstupu vrchol medzi tými dvoma RSI dnami. Červená linka potom znázorňuje hranicu predcháchadzajúceho najvyššieho vrchola a jeho spätným pretnutím by som vystúpil z pozície. Spätné pretnutie ale nastáva až potom, keď rastúca sviečka zavrie nad červenou sviečkou. No, nehľadám len divergencie.

Obrázok č.18

Obrázok č.19

V hlave mám viac systémov na vstup a vždy použijem ten, ktorý sa na trhu práve objaví, nedržím sa vyslovene len jedného. Mám jeden základný a od neho odvodené ďaľšie s úpravami. Na monitore mám pritom vždy len TF M1.

**Strana 11**

Ak sa na vyššom TF sformuje vrchol/dno, ja už som dávno v tom trende. A preto si budem stáť za tým, že M1 je to najlepšie čo môže byť, samozrejme - pre mňa. Nikdy nikoho ale nebudem o tom presviedčať. "Reťaz je taká silná ako jej najslabší článok" - tohto sa držím. U brokera mám podmienku, že nesmie mať odstupy pri limitných objednávkach, to znamená, že mi musí umožniť pri buy/sell limit vstúpiť čo i len jeden bod od aktuálnej ceny. Ak je táto podmienka splnená a náklady sú rovnaké, tak je to úplne jedno. Sklon EMA200 nie je dôležitý.

Dnes doobeda sa pekne vytvoril vstup podľa druhého systému.

Obrázok č.20

Obrázok č.21

RSI divergencia. Žltá šípka znázorňuje kde by som vstúpil, takže bod od vrcholu - objednávka long.

Obrázok č.22

Obrázok č.23 (overenie správneho vstupu)

Obrázok č.24

Low tej sviečky, ktorá je vyznačená nič nevypovedá o tom, že by tam mala byť hranica, kde sa bude meniť trend (Obrázok č.24). Tá hranica je nižšie, vyznačil som ju žltou linkou (Obrázok č.25). Vstup - bod nad vrchol modrej sviečky. Ak by tá prvá modrá sviečka nebola "Outside sviečka", tak vstup bod nad ňu. Za ňou nasledovala sviečka, ktorá nedokázala uzavrieť nad close outside sviečky a preto až na tretiu v poradí vstúpime.

**Strana 12**

Tak si viete porovnať, akú silu má M1 TF. Na M1 by ste vstúpili na cene 1,38091 a na M5 na cene 1,38163. Takže keby ste na M5 vstupovali, tak na M1 by ste mali už 7,2pips zarobené. Mojím spôsobom zarobím dosť, nepotrebujem z trhu vyžmíkať maximum. Obchodujem EUR/USD preto, že to robím od začiatku, zvykol som si naň. Na M1 TF je spread ten najdôležitejší faktor. Pre mňa sú jeho pohyby až nadmieru postačujúce. Časové obmedzenie v tomto systéme neexistuje. Čaká sa vždy na TP. Pozíciu zatvoríte, len keď vznikne opačný signál alebo pred fundamentom.

Tu sú moje dnešné vstupy, prvý obchod som uzavrel kvôli opačnej divergencii na hodnote 4 pips. Druhý a tretí obchod po 10pips, takže zatiaľ 24pips (7500,-€, škoda že môj broker má limit max 50 lotov).

Obrázok č.25

Obrázok č.26

Na ďalšom obrázku, chcem vysvetliť, prečo to dno, ktoré vzniklo medzi týmito dvoma dnami - nie je platné dno. Je to z jednoduchého dôvodu: Aby to bolo platné dno, musí jeho sviečka byť väčšou časťou pod predchádzajúcim dnom.

Obrázok č.27

Tu je tretí vstup, tiež tam bol neplatný vrchol.

Obrázok č.28

**Strana 13**

**Nezabúdajte však na jedno, keď nebudete v strehu a stratíte obozretnosť, trh Vám to spočíta.**

Vrchol môže byť uznaný za vrchol, keď sa vytvorí dno vrcholu, ktorého close je nižšie ako open najvyššej sviečky. Na obrázku som to vyznačil žltou elipsou, ako môžete vidieť, tento vrchol nebol podporený dnom, čiže toto nie je vrchol, pohyb pokračuje ďalej.

Obrázok č.29

Volume nesledujem, nie je to pre mňa zaujímavý faktor.

Obrázok č.30

Ak máte pocit, že Vám rôzne indikátory, ako napríklad EMA89 a EMA200 dokážu pomôcť, tak ich používajte. Dopredu nikdy neviem, či bude obchod úspešný alebo nie, preto sa snažím aktívne riadiť otvorenú pozíciu a keď sa aj trh otočí, dokážem pozíciu zavrieť na otváracej cene, takže sa vyhýbam stratám.  
Ja hľadám vrcholy a dná a tam vstupujem. Zakrivenie EMA200 nemá pre mňa vypovedaciu hodnotu o tom, kam sa trh bude uberať. To že trader má ísť s trendom je síce pekná poučka, ale nikto nevie, kedy trend skončí. Presne to isté som počúval na školeniach aj ja a nikam to neviedlo. Prichádzali zisky a straty a konečný výsledok bol stále len okolo nuly. Takýmto obchodovaním som nedokázal aktívne riadiť pozíciu, pretože som tam nevidel signály, ktoré by mi hovorili, že mám zavrieť pozíciu. Takže to bolo len o tom, že buď som dosiahol TP alebo SL.

Keď sa budete riadiť mojim obchodným systémom a budete si poriadne všímať ako sa trh správa tak nájdete zlom, po ktorom treba vystúpiť z pozície. Je to úplne jednoduchá záležitosť a preto v tom nehľadajte nič komplikované.

**Strana 14**

Vytvorí sa hlavné dno, potom trh prekročí predchádzajúce dno a vráti sa späť.

Obrázok č.31

RSI divergencia síce vznikla, ale sviečka nezavrela nad predchádzajúce dno. Takže čakám buď na to, že príde ďaľšia sviečka, ktorá zavrie nad alebo dôjde k tomu, že RSI na mojom grafe pretne žltú čiaru a tým zadám čakajúci pokyn. Je to mnou upravený indikátor RSI a pomáha mi veľmi rýchlo sa rozhodovať, mám ho vyladený tak, že ho nepotrebujem úplne sledovať, pretože ak vzniknú príležitosti na RSI, tak na pravej strane dostanem hneď grafický signál.

Obrázok č.32

Obrázok č.33 (overenie správneho vstupu)

Ani tento vstup nebol zlý, trend nabral silu, ak by sa však otočil, museli by sme hľadať, kde to zavrieť.

**Časť II.**

**Strana 15**

Tu je môj obchod z 15:27. Vstupujem nie len na divergencie, ale aj keď sa cena s RSI zhodnú v smere. Podmienka ale je, aby sa cena (červená čiara) dostala nad trend (žltá čiara) a vrátila sa späť, čím mi potvrdí, že to je nový vrchol. Tu Vám ukážem zároveň jeden zo spôsobov, ako viem, kedy predčasne vystúpiť. Sviečka, na ktorej vstupujem je pre celý obchod mimoriadne dôležitá, pretože ak sa cena vráti a zavrie pod Low (biela čiara) našej vstupnej sviečky, hneď zmením TP na nula a čakám až to tam zavrie. Za tie roky čo obchodujem to vždy vyšlo, nikdy ma moja vstupná sviečka nesklamala. Na grafe je vidieť, že červená mala close presne na Low, takže sa nič nedeje, zároveň ale jej Low kleslo nižšie, takže moja hranica (biela čiara) sa posunie na low tej červenej a čakám. Ak niektorá ďaľšia sviečka bude mať close pod novú hranicu, znova mením TP na nula a počkám si až sa tam cena vráti. Ako je z obrázka vidieť, neprišiel signál na predčasné uzavretie, takže som čakal na TP (10pips).

Obrázok č.34

Vytvorila sa mi pekná RSI divergencia a vstup som mal 12:16.

Obrázok č.35

Na tomto obrázku je ukážka výstupu z pozície. Vznikla divergencia, vstúpil som do pozície. Po chvíli sa trh otáča a cena zatvára nad high mojej vstupnej sviečky. Mením TP na nula a čakám a ako vidíte cena sa naozaj na chvíľu vrátila, umožnila mi vystúpiť a pokračovala ďalej v raste. Mám naprogramované scripty, takže vstupy, výstupy, úpravy TP, SL, vykonávam len stlačením klávesy, aby to bolo okamžité. Ja som si zatiaľ mohol ísť urobiť kávu a čakať na ďaľší obchod. Toto je jedna z možností, ako aktívne riadiť svoj obchod a nečakať kým trh dosiahne SL. A teraz mi povedzte, učil Vás niekto na seminároch a školeniach, ako riadiť svoje pozície, aby Vás to nevyhodilo na SL? Mne teda nikto nedokázal ukázať spôsob, ako nečakať ako ovca, kým ma vyhodí z trhu.

Obrázok č.36

Obrázok č.37 (overenie správneho vstupu)

Je to síce platný vstup, ale pre začínajúcich traderov som chcel, aby nevstupovali v takýchto prípadoch lebo sú náročné, keďže treba zohľadniť aj ďaľšie faktory. Kvôli tomu som písal, že to nie je platný vstup. Mojim cieľom bolo ukázať jednoduchý systém, ktorý by mal zvládnuť takmer každý a naučiť traderov s chladnou hlavou čakať na vstup bez toho, aby museli premýšľať nad množstvom ďaľších faktorov. Chcem, aby sa naučili čakať na dva, tri úplne jednoduché a jednoznačné signály počas dňa tak, ako som to robil v začiatkoch ja. A postupne pridávať ďaľšie. Ak sa totiž trader nenaučí čakať a byť trpezlivý, zložitejšie vstupy nezvládne. Keď som slúžil základnú vojenskú službu, bol som u spojárov. Naučil som sa tam morzeovku a okrem bežných služieb som mal 4 krát do týždňa službu pri vysielačke. Počas zmeny, som počúval z vysielačky rôzne zvuky a raz za 10 hodín prišiel z veliteľstva armády signál v morzeovke, ktorý som musel zachytiť a zapísať. Tam som sa naučil plne sústrediť 10 hod. na jeden signál. Ak by som ho nezachytil, alebo zle preložil z morzeovky, odsedel by som si to v base. Preto je mojim cieľom ukázať jednoduchý systém, ktorým sa ale šikovný trader dokáže finančne zabezpečiť do konca života.

Používam len upravené RSI a EMA200. To čo je na grafe je tam len preto aby som vysvetlil vstupy, ktoré som tam mal. Túto šablónu používam na spätné analýzy (Obrázok č.36).

**Strana 16**

Obrázok č.38

Tento vrchol je platný, hoci jeho telo nie je väčšou časťou nad predchádzajúcim vrcholom. Celý trh pláva vo vlnách, ja som ich zobrazil a všetky vrcholy, ktoré sú celým telom nad predchádzajúcim vrcholom, teda nad zelenou čiarou, nemusia splňať podmienku, že musia byť väčšou časťou tela nad predchádzajúcim vrcholom, ale treba byť pri nich opatrný. Tento vstup neskončil v TP, pretože trh sa otočil a ja som vystúpil.

Obrázok č.39

Ešte skôr ako vznikla situácia na výstup, ktorú som ukázal už skôr, tu ale vznikla iná formácia, ktorá ukázala, že trh nepôjde dole. O nej možno niekedy inokedy.

Obrázok č.40

Prekonanie opačnej hranice RSI nepovažujem za otočenie trhu. Ak vznikne na opačnej strane signál pre vstup, tak zatvorím pozíciu. Kým sa však takýto opačný signál vytvorí, riadim sa cenou, tá mi ukáže či sa trh otáča alebo pokračuje mojim smerom. Jeden spôsob ako sledovať cenu som už ukázal.

Zamerajte sa pre začiatok len na tie jednoznačné vstupy a keď ich budete mať v hlave, začnete hľadať aj ďaľšie. Nechcem nejak znevažovať úrovne S/R, len chcem poznamenať, že ja som všetko povyhadzoval z grafu + aj pivoty. Prišiel som na to, že na M1 si trh pamätá spätne tak hodinku až dve. Čo bolo pred, už neovplyvňuje cenu.

Obrázok č.41 (overenie platného vstupu)

Podľa obrázku by to mohol byť platný vstup.

Ak sa na opačnej strane vytvorí signál na vstup, cena s RSI je v divergencii, prípadne cena a RSI vzájomne korelujú. Je to ale len jeden zo spôsobov sledovania ceny.

**Strana 17**

Naprogramované scripty na buy, sell, nastavenie TP a SL, úprava TP na BE. Pri buy a sell rieši script sám či otvorí limit alebo stop.

Obrázok č.42

Ukážka možného vstupu v čase vyhlásenia fundamentu, ktorý by sme však nezobrali. Nevstupujem cca 10 min. pred dôležitým fundamentom. Skôr vstúpim  
Používam aj čakačky, ale ide o to, že samotný script rozhodne, či otvorí stop alebo limit, podľa toho, kde sa nachádza cena. Jeden script rozhodne o dvoch možnostiach, aby som nemusel mať dva scripty a riešiť čo otvoriť. Našiel som ich na internete, len som si ich mierne upravil. Je to veľmi silná pomôcka na obchodovanie, stlačím kombináciu kláves a je to, nemusím premýšľať a ručne zadávať, to by sa nedalo stihnúť.

Obrázok č.43 (overenie správneho vstupu)

Príklad zle zakreslenej divergencie. Kresliť čiary do grafu musíte podľa pravidiel, ktorými sa riadi trh, v tomto trh neporazíte. Nemôžete kresliť divergenciu tak, ako by ste chceli Vy. Nie je rozhodujúce či vznikne divergencia blízko seba alebo je jej rozpätie niekoľko minút.

Mimochodom dávam do pozornosti nástroj na backtest MT4i - Trading simulator - Výborná vec ako sa manuálne naučiť obchodovať.

<http://www.mt4i.com/appstore/app.aspx?id=22&sort=popularity>

Vložíte ho priamo do platformy. Zvolíte si deň alebo rozpätie dní a simulátor Vám začne vykresľovať sviečky presne tak, ako to bolo real. A môžete obchodovať.

**Strana 18**

Obrázok č.44 (overenie správneho vstupu)

Tu je príklad veľkého spreadu. Vstup mohol byť vykonaný o 2 sviečky skôr.

Obrázok č.45 (overenie správneho vstupu)

V krátkosti:

1/ SL pevne 10pips, musí byť však nižší (short) ako sviečka na ktorej vstupujem.

2/ V prípade, že chcete vložiť krivku do RSI indikátoru, jednoduchšie je použiť indikátor TDI, je to niečo podobné.

3/ Situácie kedy sú platné vstupy, aj keď sviečka neuzavrie pod/nad predošlom low/high si musíte len odsledovať.

4/Na začiatok vstupujte len do prehľadných situácií a postupne skúste TDI a uvidíte.

5/Buy musí byť bull sviečka a opačne

6/Biela divergencia nie je dobrá. Kresliť divergencie môžeš len podľa pravidiel.

Miro - Nebol dôvod na výstup, prvá sviečka ktorá pretla low vstupnej sviečky (biela linka) nezavrela pod low. Následne je potrebné posunúť hranicu pre výstup na low tej, ktorá nám prekročila low vstupnej sviečky (červená linka). Ako vidno, už žiadna nezavrela pod červenú linku.

Obrázok č.46

**Strana 19**

Vstup 12:02

Obrázok č.47

Celý ten pohyb trhu je v divergencii a všimnite si, že modrá sviečka na ktorej je vstup, prekúpila červenú sviečku pred ňou, teda sviečku, ktorá vytvorila dno. Táto modrá sviečka otvorila na close červenej a zavrela nad open, čo potvrdilo, že trh sa otáča, takže som nečakal, kým pretne predchádzajúce dno. Prvý dnešný vstup preťal predchádzajúce dno a kedže používam scripty na otváranie pozícií, tak som to tam v pohode stihol otvoriť, tu je graf prvého dnešného vstupu.

Obrázok č.48

Ak Vám môžem poradiť, dávajte pozor ako kreslíte divergenciu. Ja osobne si do grafu kreslím čiary ako pomôcky. Indikátor Zig-zag nie je presný. Vstup bol správny, TP zasiahnutý.

Pre tích, ktorí si nevšimli na niektorích predchádzajúcich grafoch, ako mám nastavené úrovne RSI, tak sú 32 a 68. Ja si zakreslujem priamo do grafu zaujímavé situácie, vrcholy, dná, skúste to aj Vy, budete mať lepší prehľad a ľahšie sa rozhodovať. Nebojte sa vstupovať skôr, ľahšie potom vystúpite, ak sa trh otočí proti. Na obrázku som vyznačil vstup, ktorý nepretol predchádzajúci vrchol ale zavrel pod úroveň RSI 68. Je potrebné skúšať, experimentovať. Uvádzam tu ďaľší spôsob, ako riadiť otvorenú pozíciu. Tento spôsob je nadradený tomu prvému ktorý som tu už uviedol, to znamená, že ak vznikne, nečakajte až vznikne close nad/pod vstupnou sviečkou. Takže, vstúpime do pozície, vytvorí sa dno (1), trh koriguje, vytvorí sa vrchol (2), znova klesáme, vytvorí sa dno (3) ktoré sa už nevie dostať pod dno (1) ale ešte sa nič nedeje. Ak sa však trh vráti nad vrchol (2), je potrebné pozíciu upraviť, TP na BE, pretože trh sa rozhodol nepokračovať v shorte.

Obrázok č.49

Vstupoval som o sviečku ďalej. Tento postup aj s grafom som tu už popísal. Takže trh nám preťal predchádzajúci vrchol (1), potom sa vrátil späť, ale už nedokázal ísť vyššie (2) ako najvyšší vrchol. Keď sa znova vrátil pod predchádzajúci vrchol, bolo potrebné nastaviť vstup bod od Low.

Obrázok č.50

**Strana 20**

Obrázok č.51 (overenie správneho vstupu)

Vrchný obrázok som mal od toho môjho zakreslený trochu inak. 11:12 som nastavil objednávku, zasiahnutá bola 11:17. Kým som to nakreslil, došlo to až do TP.

Obrázok č.52

Indikátor v pravom hornom, ktorý ukazuje percentá je čas, konkrétne 1 minúta je 100%. To je len pre mňa info, aby som vedel kedy nabehne nová sviečka.

Obrázok č.53 (overenie správneho vstupu)

Pozíciu by som držal, pretože tam bolo neplatné dno. Osobne na mojom grafe sa divergencia nevytvorila.

V súčasnosti sa moje objemy pohybujú od 20 do 50 lotov a môžem povedať, že to vo mne vyvoláva rovnaké pocity ako keď som obchodoval 0,1 lota, sú to len čísla. Mám páku 1:100 a každý obchod otváram s maximom čo môžem, čo v percentuálnom vyjadrení znamená, že ide o 6% v jednom obchode. Obchodujem M1 TF a stane sa , že ma zasiahne SL, ale to je tak 1 zo 100 obchodov, takže je to úplne zanedbateľné. Každú otvorenú pozíciu dokážem aktívne riadiť a preto ak sa trh otočí, dokážem to zavrieť na BE, preto sa vyhýbam SL.

Pomocou scriptu Modify TP si viete si určiť presne, kde sa má nastaviť TP. Funguje tak, že keď stlačíte kombináciu kláves, ktorú si nastavíte, tak jednorázovo zmení TP, no nepracuje ako trailing stop.

Obrázok č.54 (overenie správneho vstupu)

11:13 - na tej sviečke bol len knot outside, samotné telo sviečky nevytvorilo outside. 13:25 - v čase 13:15 bola divergencia, lenže samotná sviečka bola väčšia ako 10 pips, preto som tam neotváral, v zápätí vznikla situácia, kedy došlo k prerazeniu predchádzajúceho dna (12:47) a trh sa vrátil späť neprekonal však hlavné dno. Pri tomto spôsobe obchodovania upravujem TP až keď dôjde k prerazeniu hlavného dna (musí to byť ale short sviečka, nie ako v tomto prípade long sviečka).

Prvé dva vstupy boli divergencie. Trh sa ale v oboch prípadoch otočil proti mne.

Divergencia 8:04 a 8:42. 9:50 nebola diverg. tam som použil iný systém, ktorý som tu na fóre už popísal.

**Strana 21**

Obrázok č.55

Pri kreslení divergencií nie je čas rozhodujúci. Ide tam len o cenu, musí ukazovať stále rovnaký smer, nesmie vytvoriť protitrend.

Na obrázku je znázornená divergencia o ktorej som povedal, že je zlá. Je to z dôvodu, že tá divergencia sa nachádza akoby v tele poslednej vlny smerom nahor. Preto je potrebné počkať, kým vyklesá pod predchádzajúci vrchol (žltá linka).

Obrázok č.56

Obrázok č.57

Ukážka správneho vstupu, obchod skončil na TP + 10pips.

Čo sa týka koncentrácie, tá je veľmi potrebná, no ja osobne už mám tak napozeraný EUR/USD, že vstupné signály sú veľmi podobné, takže v pohode sa popri tom môžem venovať surfovaniu po nete a podobne. 17:00 sa vyhýbam kvôli zatvoreniu európskej seansy.

Vždy obchodujem proti trendu, ak je trh pod EMA 200, tak len long a opačne. Skryté divergencie neobchodujem ani nesledujem, nemám s nimi skúsenosti. Len proti trendové.

Obrázok č.58 (overenie správneho vstupu)

V tomto obchode je pre mňa rozhodujúca prvá divergencia. Keď sa trh otočí, tak aj napriek tomu, že vznikne druhá divergencia, slúži len na to, aby som sa dostal z trhu von, tam nevstupujem. Hľadal by som vstup na tretej divergencii, ak by tá nevyšla, na štvrtej by bol opäť môj výstup a tak ďalej. Takže v tomto prípade, prvá diverg. fajn (hoci ja sa snažím času 17.00 nášho času vyhýbať), tá druhá mala slúžiť len na výstup.

Výstup kvôli tomu, že trh sa dostal pod vstupnú sviečku. Vždy musíme vstúpiť na prvú divergenciu. Osobne si myslím, že napríklad moju stratégiu by bolo veľmi ťažké naprogramovať, ak vôbec. Formácie sa vytvárajú cez rôzne množstvo sviečok, čo pre počítač je asi nezvládnuteľné. Len tak medzi rečou, ešte lepšie by na tom bola kamera, ktorá by sledovala obrazovku a vyhodnocovala to celé.

V tomto prípade si musíme nájsť predchádzajúce dno. Vložíme si do RSI úroveň 50, trh musí cez ňu prejsť, a to nám ukazuje, kde je predchádzajúce dno pre tento systém. V tomto prípade sa teda tento systém (cik-cak) nedal použiť. Bola tu krásna divergencia.

**Strana 22**

Obrázok č.59

Obrázok č.60 (overenie správneho vstupu)

Vystúpili by sme podľa tohto pravidla, len keby nedošlo k prekročeniu predošlého vrcholu (nad žltú linku) a zároveň by trh klesol pod predchádzajúce dno (pod červenú linku). Tým, že trh sa dostal nad predchádzajúci vrchol, sa týmto nedá riadiť.

Obrázok č.61

Obrázok č.62

Osobne mne sa RSI nedostalo nad úroveň 68, takže tu by som vôbec neuvažoval nad vstupom. Ak by sa ale RSI dostalo nad 68, tak môj vstup by bol skôr, vyznačil som ho šípkou. Táto short sviečka dokázala prepredať predchádzajúcu long sviečku, RSI ale musí klesnúť pod 68.

Obrázok č.63

**Strana 23**

Vidím každý z mojich vstupov ako dobrý, ale každý trader vidí rovnakú situáciu inak. Systémy môjho obchodovania, ktoré som tu zverejnil som odkryl tak na 90%. Ten zvyšok je už na každom traderovi aby si ho dopasoval na seba. V podstate, to čo odlišuje môj systém od toho, čo som tu zverejnil, je už len kozmetická úprava, hoci podstatná v tom, že sa nemusím veľmi sústrediť na trh, vstupy vidím úplne prehľadne.

Obrázok č.64 (overenie správneho vstupu)

Graf nám vytvoril vrchol 1 a za ním vrchol 2, ktorý bol vyšší. Medzi tými vrcholmi sa vytvorilo aj dno, ktoré je vyššie ako predchádzajúce, takže sa nám zmenil trend na rastúci. V takomto prípade nemôžme spájať dná ako sú vyznačené vyššie. V podstate nám nič nevzniklo a pozeráme sa na graf ako keby tam nič nebolo. Musíme počkať, až sa znova dostane RSI pod 32 a to je prvé dno, no a čakáme na divergenciu.

Obrázok č.65

Obrázok č.66 (overenie správneho vstupu)

Pri mojom RSI nedošlo k potvrdeniu, že išlo o návrat späť pod úroveň 50. Samotné RSI síce pretlo túto úroveň, ale cena nedokázala ísť pod predchádzajúcu sviečku, čím by potvrdila návrat späť a vytvorenie dna, takže celý ten pohyb (akože dva vrcholy) vnímam iba ako jeden vrchol. Ja mám však celý graf mierne upravený (to je tých 10% čo som zatiaľ neprezradil), takéto situácie nemusím podrobne skúmať, pretože sa mi ukážu okamžite.

Obrázok č.67

**Prajem vysoko profitabilné obchodovanie !**

**The End**

Dokument vypracoval: EuroTrader

Tento dokument zahŕňajúci celú textovú aj obrázkovú zložku je určený pre osobné použitie užívateľov fóra FXstreet.cz, v žiadnom prípade nie pre komerčné účely, alebo akékoľvek iné účely bez vedomia autora systému.